Nos Robers dux de Borguoigne, façons savoir à touz çaus qui verront ces présantes lettres, que cum mes sires Girars par la grace de Deu avesques de Ostun nos eust randues et bailliés por nostre besoin les clers de la vile de Flavigne, nos, leu dit besoin cessant, avons randues et bailliés les dites clers à mon soigneur l’avesque devant dit. An tesmoin de la quel chose, nos avons mis an ces présantes lettres nostre sael. Les queles lettres sont donées an l’an de l’incarnacion Nostre Soignor mil. douz. canz. sexante et trèze, ou mois de octouvre.